ΓΡΑΠΤΗ ΕΡΩΤΗΣΗ E-1926/02

υποβολή: Giorgio Celli (Verts/ALE) προς την Επιτροπή

(3 Ιουλίου 2002)

Θέμα: Σχέδια για την ανάπτυξη του χιονοδρομικού τομέα σε τόπους κοινοτικής σημασίας στο Parco d'Abruzzo (Ιταλία)

Το Διοικητικό Συμβούλιο της ορεινής κοινότητας Alto Sangro και Altopiano delle Cinquemiglia (L'Aquila, Abruzzo) ενέκρινε προς το τέλος του 2001 το σχέδιο για τη δημιουργία χιονοδρομικού κέντρου με καινούργιες μηχανικές εγκαταστάσεις ανάβασης. Η απόφασηιοθετεί τις προτάσεις των Δήμων Rivisondoli, Barrea, Roccaraso, Pescasseroli και Roccapia σχετικά με τα χιονοδρομικά κέντρα και διαβιβάστηκε στις περιφερειακές αρχές του Abruzzo προκειμένου να εξασφαλίσουν πρόσβαση στην κοινοτική χρηματοδότηση που προβλέπεται από το ενιαίο έγγραφο προγραμματισμού 2000-2006 (το οποίο αφορά ποσόν ύψους 9 περίπου εκατομμυρίων ευρώ ως πρώτη χρηματοδότηση). Στόχος είναι η σύνδεση ορισμένων περιοχών του Abruzzo με το Parco μέσω ενός πυκνού δικτύου εγκαταστάσεων τελεφερίκ και καθισμάτων που μεταφέρουν σκιέρ μέσω εναερίου καλωδίου οι οποίες θα περιλαμβάνουν και τον ποταμόκολπο Barrea στην καρδιά της κύριας ζώνης διατήρησης του Parco, τη λεκάνη της λίμνης Pantaniello (εθνικό δρυμό), τις κλιτύες της Serra di Rocca Chiarano και το Monte Greco, που θεωρούνται τόποι κοινοτικής σημασίας (S.Ι.C.) — κώδικας ΙΤ7110061, Serra di Rocca Chiarano — Monte Greco(1), για τους οποίους το άρθρο 5 του Προεδρικού Διατάγματος Αριθ. 357(2) της 8ης Σεπτεμβρίου 1997 θέτει σαφώς στόχους διατήρησης. Η οροσειρά Greco αποτελεί ενδαίτημα μεγάλης πανίδας (αρκούδες, λύκοι και ελάφια) και αετών. Προβλέπονται επίσης ειδικές συνδέσεις, οδογέφυρες και σήραγγες καθώς και δημιουργία εγκαταστάσεων τεχνητής κάλυψης με χιόνι, όπως και συμπληρωματικά έργα (πίστες και ηλεκτρικές εγκαταστάσεις) για την προγραμματισμένη παραγωγή χιονιού. Εάνλοποιηθούν τα σχέδια αυτά θα αλλοιώσουν τη φυσιογνωμία του φυσικού περιβάλλοντος, θα διαταράξουν τον οικονομικό και κοινωνικό ιστό και θα καταστρέψουν τόπους εκπάγλου φυσικής καλλονής (χιλιάδες δένδρα θα κοπούν). Οι εγκαταστάσεις τεχνητής κάλυψης με χιόνι θα έχουν καταστρεπτικές επιπτώσεις στονδροφόρο ορίζοντα (υπενθυμίζεται ότι για να καλυφθεί με τεχνητό χιόνι διαδρομή 1500 μέτρων απαιτούνται 20 000 κυβικά μέτρα ύδατος, δηλαδή 20 εκατομμύρια λίτρα), επιδεινώνοντας τα σοβαρά προβλήματα της παροχής ύδατος που ανέκυψαν τον περασμένο χειμώνα.

Έχει γνώση η Επιτροπή όλων όσων επισημάνθηκαν ανωτέρω· Μπορεί να εξακριβώσει εάν τηρούνται στην προκειμένη περίπτωση οι διατάξεις σχετικά με την εκτίμηση των περιβαλλοντικών επιπτώσεων που θα έχουν οι παρεμβάσεις αυτές καθώς και σχετικά με την προστασία των τόπων που εμπίπτουν στο Δίκτυο Natura 2000; Πώς συμβιβάζεται η κοινοτική χρηματοδότηση που προβλέπεται από το ενιαίο έγγραφο προγραμματισμού 2000-2006 της Περιφέρειας Abruzzo με την έγκριση από την ίδια περιφέρεια ενός σχεδίου επέκτασης των χιονοδρομικών εγκαταστάσεων, μέγα μέρος των οποίων βρίσκεται σε ζώνες ειδικής προστασίας (κώδικας ΙΤ7120132) και σε τόπους κοινοτικής προστασίας· Προβλέπονται ή βρίσκονται στο στάδιο της εκτέλεσης άλλες κοινοτικές χρηματοδοτήσεις, συμπεριλαμβανομένων και όσων χορηγούνται δυνάμει των διαρθρωτικών Ταμείων, οι οποίες ενδέχεται να αφορούν άμεσα ή έμμεσα ένα τέτοιο αναπτυξιακό σχέδιο·

(1) Υ.Δ. της 3ης Απριλίου 2000, Κατάλογος των ζωνών ειδικής προστασίας δυνάμει της Οδηγίας 79/409/ΕΟΚ και των τόπων κοινοτικής σημασίας δυνάμει της Οδηγίας 92/43/ΕΟΚ.

(2) Κανονισμός για την εφαρμογή της Οδηγίας 92/43/ΕΟΚ σχετικά με τη διατήρηση των φυσικών οικοτόπων καθώς και της άγριας πανίδας και χλωρίδας.

Απάντηση της κας Wallstrm εξ ονόματος της Επιτροπής

(11 Σεπτεμβρίου 2002)

Το άρθρο 6 της οδηγίας 92/43/ΕΟΚ(1) για τη διατήρηση των φυσικών οικοτόπων (ενδιαιτημάτων) καθώς και της άγριας πανίδας και χλωρίδας καθορίζει τα της προστασίας των Τόπων Κοινοτικής Σημασίας, οι οποίοι ορίζονται, σύμφωνα με τη διαδικασία που θεσπίζεται από την Οδηγία, ως Ειδικές Ζώνες Διατήρησης. Ειδικότερα, βάσει του άρθρου 6 παράγραφος 3, κάθε σχέδιο ή έργο που δεν συνδέεται άμεσα ή που δεν είναι αναγκαίο για τη διαχείριση του τόπου, το οποίο, όμως, δυνατόν να επηρεάζει σημαντικά τον εν λόγω τόπο, καθαυτό ή από κοινού με άλλα σχέδια, εκτιμάται δεόντως ως προς τις επιπτώσεις του στον τόπο, λαμβανομένωνπόψη των στόχων διατήρησής του τελευταίου.

Η προαναφερθείσα διάταξη εφαρμόζεται στους Τόπους Κοινοτικής Σημασίας (ΤΚΣ) που προβλέπει η οδηγία 92/43/ΕΟΚ και στις Ζώνες Ειδικής Προστασίας (ΖΕΠ) που προβλέπει η οδηγία 79/409/ΕΟΚ(2) περί της διατηρήσεως των αγρίων πτηνών. Δεν είναι πλήρως δεσμευτική για τους προτεινόμενους Τόπους Κοινοτικής Σημασίας (πΤΚΣ) που προβλέπει η οδηγία 92/43/ΕΟΚ, δεδομένου ότι πρόκειται για τόπους που προτάθηκαν από κράτη μέλη αλλά δεν έχουν ακόμη εγγραφεί σε εγκεκριμένο από την Επιτροπή επίσημο κατάλογο τόπων κοινοτικού ενδιαφέροντος. Ωστόσο, στην περίπτωση των πΤΚΣ, τα κράτη μέλη έχουνποχρέωση να ενεργούν κατά τρόπο που δεν αντιστρατεύεται τους στόχους της Οδηγίας και, ως εκ τούτου, να εξασφαλίζουν τη λήψη μέτρων για την πρόληψη τηςποβάθμισης των προτεινόμενων τόπων. Το Parco nazionale d'Abruzzo — IT7120132 — αποτελεί Ζώνη Ειδικής Προστασίας (ΖΕΠ) κατά την οδηγία 79/409/ΕΟΚ· ο Serra di Rocca chiarano — M. Greco — IT7110061 — αποτελεί πΤΚΣ κατά την οδηγία 92/43/ΕΟΚ. Ως εκ τούτου, καλύπτονται από τις προαναφερθείσεςποχρεώσεις.

Τα έργα στα οποία αναφέρεται το Αξιότιμο Μέλος του Κοινοβουλίου θα μπορούσαν ναπάγονται στο παράρτημα ΙΙ της οδηγίας 85/337/ΕΟΚ(3) περί της εκτιμήσεως των επιπτώσεων ορισμένων σχεδίων δημοσίων και ιδιωτικών έργων στο περιβάλλον, είτε προ είτε μετά της τροποποιήσεώς της από την οδηγία 97/11/ΕΚ(4). Βάσει της οδηγίας 85/337/ΕΟΚ, τα έργα που εντάσσονται στο παράρτημα ΙΙ πρέπει ναπόκεινται σε εκτίμηση των περιβαλλοντικών επιπτώσεων (ΕΠΕ) όταν τα κράτη μέλη θεωρούν ότι τα χαρακτηριστικά τους το επιβάλλουν. Βάσει της οδηγίας 85/337/ΕΟΚ, όπως αυτή τροποποιήθηκε, προκειμένου περί έργων του παραρτήματος ΙΙ, τα κράτη μέληποχρεούνται να αποφαίνονται, με κατά περίπτωσιν εξέταση ή μέσω κατωφλίων ή του καθορισμού κριτηρίων, κατά πόσον το έργο πρέπει ναπόκειται σε εκτίμηση σύμφωνα με τα άρθρα 5 έως 10.

Μη έχοντας γνώση της κατάστασης που περιγράφει το Αξιότιμο Μέλος του Κοινοβουλίου, η Επιτροπή θα λάβει τα κατάλληλα μέτρα προκειμένου να συγκεντρώσει λεπτομερή σχετικά στοιχεία. Σε περίπτωση που η Επιτροπή διαπιστώσει την εν προκειμένω ύπαρξη παραβάσεως του κοινοτικού δικαίου, δεν θα διστάσει, ως θεματοφύλακας της Συνθήκης, να λάβει όλα τα αναγκαία μέτρα, συμπεριλαμβανομένων διαδικασιών επί παραβάσει δυνάμει του άρθρου 226 της Συνθήκης ΕΚ, προκειμένου να εξασφαλίσει την τήρηση της σχετικής κοινοτικής νομοθεσίας.

Δυνάμει του κανονισμού (ΕΚ) αριθ. 1260/1999 του Συμβουλίου της 21ης Ιουνίου 1999 περί γενικών διατάξεων για τα Διαρθρωτικά Ταμεία(5), τόσο η επιλογή, όσο και ηλοποίηση των έργων, αποτελούν ευθύνη της διαχειριστικής αρχής, δηλαδή στην περίπτωση στην οποία αναφέρεται η ερώτηση του Αξιότιμου Μέλους του Κοινοβουλίου, των αρχών της περιοχής του Abruzzo. Επιπλέον, κάθε έργο που αποτελεί το αντικείμενο συγχρηματοδότησης από τα εν λόγω Ταμεία, πρέπει να είναι σύμμορφο με το κοινοτικό δίκαιο, συμπεριλαμβανομένων των διατάξεων για την προστασία του περιβάλλοντος.

Σύμφωνα με την περιγραφή που περιέχεται στο ενιαίο έγγραφο προγραμματισμού (DOCUP), η δράση που περιγράφεται στο μέτρο 1.2 συνίσταται στην δημιουργία, στη ζώνη του Alto Sangro,ποδομών δημόσιων μεταφορών που αποβλέπουν στην αποτροπή της πληθυσμιακής ερήμωσης της ζώνης μέσω της προαγωγής της αειφόρου ανάπτυξης διαμέσου της βελτίωσης της κινητικότητας και των συνθηκών ζωής του τοπικού πληθυσμού. Σύμφωνα με τους όρους του DOCUP, ο εν λόγω τύποςποδομών θα αναλυθείπό το φως της νομοθεσίας για την εκτίμηση των περιβαλλοντικών επιπτώσεων και για τη διατήρηση των φυσικών ενδιαιτημάτων.

(1) ΕΕ L 206 της 22.7.1992.

(2) ΕΕ L 103 της 25.4.1979.

(3) ΕΕ L 175 της 5.7.1985.

(4) ΕΕ L 73 της 14.3.1997.

(5) ΕΕ L 161 της 21.6.1999.